Gerîlaya YJA-Starî  Raperîne Devrîm (Kumruye Çetînkaya) Koyê Katoyî yê qezaya Beytuşebabî ya Şirnexî de 4ê temmuze de pêkewtişêk de şehîd bibî.
Keyeyê Çetînkaya cenaza morgê Nêweşxaneyê Dewlete yê Şirnexî ra girewte û bi girseyêkî berde Êlihî.
Êlih de Goristanê Korikî de polîsan nêverda ke keyeyî ra ber çew derbazê goristanî bibo. Cenaza binê ablûqaya polîsan de serê sibayî ameye definkerdene.
Keyeyê Çetînkaya banê xo yê taxa Korikî de serweşîyan do qebul bikero.
